Tavarakaupan muodollisuuksien yksinkertaistamista käsittelevän ETAn sekakomitean suositus No 1/93, annettu 23 päivänä syyskuuta 1993, 20 päivänä toukokuuta 1987 tavarakaupan muodollisuuksien yksinkertaistamisesta tehdyn yleissopimuksen muuttamiseksi



Virallinen lehti nro L 036 , 14/02/1996 s. 0027 - 0028



LIITE TAVARAKAUPAN MUODOLLISUUKSIEN YKSINKERTAISTAMISTA KÄSITTELEVÄN ETA:N SEKAKOMITEAN SUOSITUS N:o 1/93, annettu 23 päivänä syyskuuta 1993, 20 päivänä toukokuuta 1987 tavarakaupan muodollisuuksien yksinkertaistamisesta tehdyn yleissopimuksen muuttamiseksi SEKAKOMITEA, viitaten 20 päivänä toukokuuta 1987 tavarakaupan muodollisuuksien yksinkertaistamisesta tehtyyn yleissopimukseen ja erityisesti sen 11 artiklan 2 kohdan a alakohtaan, joka ottaa huomioon, että mainittu yleissopimus sisältää säännöt yhtenäisasiakirjan käytöstä Euroopan yhteisön ja Euroopan vapaakauppaliiton (EFTA) maiden välisessä sekä näiden maiden keskinäisessä kaupassa, joka katsoo, että yleissopimusta tulisi muuttaa siten, että kolmansien maiden liittyminen tehdään mahdolliseksi, SUOSITTAA TÄTEN, että yleissopimuksen sopimuspuolet - muuttavat sitä 1 päivästä heinäkuuta 1994 tämän suosituksen liitteessä olevan ehdotuksen mukaisesti, - ilmoittavat kirjeenvaihdolla toisilleen tämän suosituksen hyväksymisestä. Tehty Oslossa 23 päivänä syyskuuta 1993. Sekakomitean puolesta Jan SOLBERG Puheenjohtaja LIITTEEN LIITE Esitys Suomen tasavallan, Islannin tasavallan, Itävallan tasavallan, Norjan kuningaskunnan, Ruotsin kuningaskunnan, Sveitsin valaliiton ja Euroopan yhteisön välisen tavarakaupan muodollisuuksien yksinkertaistamista koskevan yleissopimuksen muuttamiseksi Suomen tasavallan, Islannin tasavallan, Itävallan tasavallan, Norjan kuningaskunnan, Ruotsin kuningaskunnan, Sveitsin valaliiton ja Euroopan yhteisön välistä yleissopimusta muutetaan seuraavasti: A. 1 artikla korvataan seuraavalla tekstillä: "1 artikla 1. Tämä yleissopimus sisältää määräyksiä tavarakaupan muodollisuuksien yksinkertaistamisesta yhteisön ja sopimuspuolten välisessä kaupassa, erityisesti ottamalla käyttöön yksi ainoa hallinnollinen asiakirja (jäljempänä `yhtenäisasiakirja`) käytettäväksi kaikissa vienti- ja tuontimenettelyissä ja yhteisessä passitusmenettelyssä (jäljempänä `passitus`), joita sovelletaan sopimuspuolten välisessä kaupassa tavaroiden lajista ja alkuperästä riippumatta. 2. Tässä yleissopimuksessa `kolmannella maalla` tarkoitetaaan kaikkia maita, jotka eivät ole tämän yleissopimuksen sopimuspuolia. 3. Siitä päivästä alkaen, jona uuden sopimuspuolen liittyminen tulee voimaan 11 a artiklan mukaisesti, kaikkia yleissopimuksen viittauksia EFTA-maihin sovelletaan mainittuun maahan soveltuvin osin, ja yksinomaan tämän yleissopimuksen tarkoituksia varten." B. 11 artiklan 3 kohta korvataan seuraavalla tekstillä: "3. Sekakomitea hyväksyy päätöksellään yleissopimuksen liitteiden muutokset, 4 artiklan 3 kohdan viimeisessä luetelmakohdassa tarkoitetut helpotukset ja kutsun 1 artiklan 2 kohdassa määritellyille kolmansille maille liittyä tähän yleissopimukseen 11 a artiklan mukaisesti. Sopimuspuolet saattavat mainitut päätökset voimaan oman lainsäädäntönsä mukaisesti, kolmansille maille osoitettuja kutsuja lukuun ottamatta." C. Seuraava lisätään 11 artiklan 4 kohdan jälkeen: "5. Edellä 3 kohdassa tarkoitetut sekakomitean päätökset, joilla kolmas maa kutsutaan liittymään tähän yleissopimukseen, lähetetään Euroopan yhteisöjen neuvoston pääsihteeristölle, joka ilmoittaa sen tiedoksi kyseiselle kolmannelle maalle ja liittää sen oheen yleissopimuksen tekstin sellaisena kuin se on tuona päivänä voimassa. 6. Edellä 5 kohdassa tarkoitetusta päivästä alkaen kyseinen kolmas maa voi lähettää huomioitsijoita sekakomiteaan, alakomiteoihin ja työryhmiin." D. Seuraava otsikko ja 11 a artikla lisätään 11 artiklan jälkeen: "Kolmansien maiden liittyminen 11 a artikla 1. Kolmas maa voi tulla tämän yleissopimuksen sopimuspuoleksi yleissopimuksen tallettajan sekakomitean päätöksen mukaisesti esittämästä kutsusta. 2. Tämän yleissopimuksen sopimuspuoleksi kutsutun kolmannen maan on jätettävä liittymiskirja Euroopan yhteisöjen neuvoston pääsihteeristölle. Mainitun asiakirjan liitteenä on oltava käännös yleissopimuksesta liittyvän maan virallisella kielellä / virallisilla kielillä. 3. Liittyminen tulee voimaan liittymiskirjan jättämistä seuraavan toisen kuukauden ensimmäisenä päivänä. 4. Tallettajan on tiedotettava asiakirjan jättöpäivä ja liittymisen voimaantulopäivä kaikille sopimuspuolille. 5. Euroopan yhteisöjen neuvoston pääsihteeristön on myös annettava kutsutulle kolmannelle maalle tiedoksi 11 artiklan 2 ja 3 kohdassa tarkoitetut sekakomitean suositukset ja päätökset, jotka hyväksytään 1 kohdassa tarkoitetun päivän ja liittymisen voimaantulopäivän välisenä aikana. Ilmoitus mainittujen suositusten ja päätösten hyväksymisestä on sisällytettävä joko liittymiskirjaan tai erilliseen asiakirjaan, joka on jätettävä Euroopan yhteisöjen neuvoston pääsihteeristölle kuuden kuukauden kuluessa tiedoksiantamisesta. Jos ilmoitusta ei jätetä tuona aikana, liittyminen katsotaan vaikutuksettomaksi."